Naziv obveznika: DOM ZDRAVLJA SISAČKO-MOSLAVAČKE ŽUPANIJE
Pošta i mjesto: 44000 Sisak
Adresa sjedišta: Kralja Tomislava 1, Sisak

Broj RKP: 43206

Matični broj: 02266369

OIB: 86277572218

Razina: 31

Razdjel: 000

Šifra djelatnosti: 8622

BILJEŠKE UZ FINANCIJSKE IZVJEŠTAJE

ZA RAZDOBLJE 1.01.2024. – 30.06.2024.
Djelatnost i organizacijska struktura

Dom zdravlja Sisačko-moslavačke županije nastao je Odlukom o pripajanju Doma zdravlja Petrinja i Doma zdravlja Sisak Domu zdravlja Kutina i promjeni naziva i sjedišta Doma zdravlja Kutina, KLASA: 500-01/22-01/34, URBROJ: 2176-01-22-5. Odluku je donijela Sisačko-moslavačka županija na svojoj 7. sjednici održanoj dana 27. travnja 2022. godine. 

Ministarstvo zdravstva je dana 11. svibnja 2022. godine donijelo Rješenje KLASA: 023-03/21-01/643, URBROJ: 534-07-2-1/1-22-14 kojim se utvrđuje da je Odluka iz prethodne točke sukladna Zakonu o zdravstvenoj zaštiti.

Statusna promjena pripajanja Doma zdravlja Petrinja i Doma zdravlja Sisak Domu zdravlja Kutina te promjena naziva i sjedišta Doma zdravlja Kutina u Dom zdravlja Sisačko-moslavačke županije, Ulica kralja Tomislava 1, Sisak, stupila je na snagu sa danom upisa u sudski registar – 01. rujna 2022. godine.

Dom zdravlja Sisačko-moslavačke županije obavlja djelatnost primarne zdravstvene zaštite i dijela specijalističko-konzilijarne zdravstvene zaštite na području cijele Sisačko-moslavačke županije kroz sljedeće djelatnosti:

  1. Opća/obiteljska medicina 
  2. Zdravstvena  zaštita  predškolske  djece 

  3. Zdravstvena  zaštita  žena 

  4. Dentalna  zdravstvena  zaštita 

  5. Patronaža zdravstvena  zaštita 

  6. Laboratorijska  dijagnostika 

  7. Medicina rada/medicina rada i sporta 

  8. Ljekarnička djelatnost 

  9. Zdravstvena njega u kući 

10. Palijativna skrb (koordinator I mobilni palijativni tim) 

11. Fizikalna terapija 

12. Specijalističko-konzilijarne  djelatnosti:

     - klinička radiologija sa ultrazvučnom dijagnostikom 

     - neurologija

     - psihijatrija

     - fizikalna medicina i rehabilitacija

     - ortodoncija

     - oralna kirurgija

     - stomatološka protetika

Temeljem Zakona  o proračunu  te  Pravilnika  o proračunskom računovodstvu, Dom zdravlja SMŽ je obveznik primjene  proračunskog računovodstva i upisan je u Registar obveznika poreza na dodanu vrijednost. 

Bilješke uz Izvještaj o prihodima, rashodima, primicima i izdacima
(Obrazac PR-RAS)

Bilješka br. 1
Šifra 6361 Tekuće pomoći prorač. korisnicima iz proračuna koji im nije nadležan

Prihodi ove godine u iznosu od 24.397,17 EUR odnose se na:

· uplate Grada Kutine za financiranje povišenog zdravstvenog standarda na području grada Kutine – 16.000,00 EUR. Uplate su sukladne potpisanom Sporazumu o sufinanciranju povišenog zdravstvenog standarda, a odnose se na financiranje rada medicinske sestre koja radi sa specijalistima koji u Kutinu dolaze iz Bolnice Sisak, te sufinanciranje rada Centra za majku i dijete
· uplate Grada Novske za sufinanciranje povišenog zdravstvenog standarda na području grada Novske – 7.500,00 EUR. Uplate su sukladne potpisanom Sporazumu o financiranju povišenog zdravstvenog standarda, a odnose se na dolazak pedijatara u pedijatrijsku ordinaciju u Novskoj iz drugih zdravstvenih ustanova, zbog nedostatka vlastitog liječničkog kadra u Domu zdravlja

· primljena novčana sredstva grada Popovače za nabavu razne sitne opreme za patronažnu djelatnost na području grada Popovače – 897,17 EUR.
Prethodne godine Sporazumu o sufinanciranju povišenog zdravstvenog standarda Dom zdravlja je imao potpisan samo sa gradom Kutina.
Bilješka br. 2

Šifra 6381 Tekuće pomoći temeljem prijenosa EU sredstava 

Prihod ove godine (isto i prethodne) odnosi se na odobrena i uplaćena sredstva temeljem poslanih zahtjeva za nadoknadom sredstava vezano za projekt „Specijalističko usavršavanje doktora ginekologije i opstetricije dr. Petković Katić“. Ovaj projekt započet je u bivšem Domu zdravlja Kutina, te završava sredinom 2024 godine.

Bilješka br. 3
Šifra 6526 Ostali nespomenuti prihodi 

Prihodi u iznosu od 223.354,93 EUR u 2023. godini uključuju:

· prihode od participacije  2.106,55 EUR

· prihode od dopunskog zdravstvenog osiguranja 210.762,94 EUR

· ostali razni prihodi 10.485,44 EUR

Prihodi u iznosu od 293.488,08 EUR u 2024. godini uključuju:

· prihode od participacije  2.283,92 EUR

· prihode od dopunskog zdravstvenog osiguranja 277.655,88 EUR

· ostali razni prihodi 13.548,28 EUR (od čega 12.464,60 EUR je iznos 1. rate koja se odnosi na uplatu po Ugovoru o otkupu specijalizacije dr. A. Mazalin)
Bilješka br. 4
Šifra 6614 Prihodi od prodaje proizvoda i robe  

Ostvareni prihodi odnose se na poslovanje ljekarni. 
Značajno povećanje prihoda u odnosu na prethodnu godinu je nastalo jer je Dom zdravlja od 1.1.2024. u svoj sastav dobio ljekarnu na lokaciji Popovača, nakon odlaska dotadašnje nositeljice zakupa mr. J. Tušek u mirovinu. Riječ je o ljekarni koja se nalazi u centru grada, radi u dvije smjene i ostvaruje veće promete od ljekarne koju je Dom zdravlja već imao u svom sastavu – ljekarna na lokaciji Lipovljani.

Bilješka br. 5
Šifra 6631 Tekuće donacije
Iznos od 2.830,00 EUR ostvaren u tekućoj godini odnosi se na:

· donacija Stoma medical d.o.o. – 330,00 EUR – sufinanciranje sudjelovanja na simpoziju za liječnika, zaposlenika Doma zdravlja
· donacija HEP d.d. – prema Ugovoru za provedbu projekta pod nazivom „Osjetimo svijet zajedno“ – 2.500,00 EUR

Bilješka br. 6
Šifra 671 Prihodi iz nadležnog proračuna za financiranje redovne djelatnosti      

Prihodi se odnose na redovne uplate po poslanim zahtjevima za decentralizirana sredstva i zahtjevima za povišeni zdravstveni standard sukladno potpisanom Sporazumu o sufinanciranju sa Županijom. 

Ostvareni prihodi u razdoblju 1-6/2024 odnose se na:

· prihod po osnovu decentraliziranih sredstava 127.082,84 EUR

· prihod iz proračuna Županije 503.786,22 EUR

Bilješka br. 7
Šifra 673 Prihodi od HZZO-a na temelju ugovornih obveza

Povećanje prihoda u odnosu na prethodnu godinu nastalo je:

· preuzimanjem ljekarne na lokaciji Popovača u sastav Doma zdravlja od 1.1.2024.

· povećanjem iznosa glavarine po timovima, kojim se željelo pokriti povećanje rashoda za zaposlene nakon stupanja na snagu nove Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24).

Iako je došlo do povećanja iznosa glavarine, taj iznos ne prati u dovoljnom opsegu povećanje rashoda zaposlenih sukladno novoj Uredbi, što generira stvaranje gubitaka Domu zdravlja

Bilješka br. 8

Šifra 683 Ostali prihodi

Ovi prihodi odnose se na ostvareni rabat u poslovanju ljekarni. Veći iznos u odnosu na prethodnu godinu nastao je zbog preuzimanja ljekarne u Popovači od 1.1.2024. u sastav Doma zdravlja.

Bilješka br. 9

Šifra 31 Rashodi za zaposlene      

Značajan porast troškova vezanih za zaposlene posljedica je primjene nove Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), te uvedenih novih prava za zaposlenike po KU (isplata uskrsnice). 
Bilješka br. 10

Šifra 3222 Materijal i sirovine        

Značajno povećanje iznosa u odnosu na prethodnu godinu vezano je za preuzimanje ljekarne u Popovači od 1.1.2024. u sastav Doma zdravlja. Zbog velikog prometa u ljekarni (rad u dvije smjene) značajno je povećan iznos na kontu „Nabavna vrijednost prodane robe“. 
Bilješka br. 11
Šifra 3235 Zakupnine i najamnine         

Povećanje iznosa u odnosu na prethodnu godinu vezano je za zakupnine i najamnine za građevinske objekte. Zakupnine se plaćaju za  prostor u kojem rade ordinacije koje nisu mogle biti preseljene u prostore Doma zdravlja zbog obnove zgrada oštećenih u potresu.  Porast troškova je nastao jer u 2024. godini imamo dodatnu zakupninu za oralnog kirurga nakon završene specijalizacije, a koji radi u unajmljenom prostoru.
Bilješka br. 12
Šifra 3236 Zdravstvene i veterinarske usluge         

Porast troškova je posljedica nedostatka vlastitog liječničkog kadra, gdje je Dom zdravlja u svrhu održavanja zdravstvene zaštite prisiljen koristiti usluge liječnika iz drugih zdravstvenih ustanova. 
Bilješka br. 13
Šifra 3237 Intelektualne i osobne usluge         

Porast troškova je posljedica nedostatka vlastitog liječničkog kadra, gdje je Dom zdravlja u svrhu održavanja zdravstvene zaštite prisiljen koristiti usluge liječnika iz drugih zdravstvenih ustanova. U ovom slučaju sa liječnicima se sklapa Ugovor o poslovnoj suradnji.

Bilješka br. 14
Šifra 3433 Zatezne kamate         

Zbog velikog porasta rashoda za zaposlene, Dom zdravlja ne uspijeva na vrijeme podmirivati obveze prema dobavljačima zbog čega imamo porast troškova zateznih kamata. 
Bilješka br. 15
Šifra 3834 Ugovorene kazne         

Iznos se odnosi na kazne koje je propisao HZZO nakon provedenih kontrola u ordinacijama.

Bilješka br. 16
Šifra 7211 Stambeni objekti          

Iznos se odnosi na sredstva ostvarena prodajom stanova na kojima je postojalo stanarsko pravo – dugogodišnja otplata.

Bilješka br. 17
Šifra 42 Rashodi za nabavu nefinancijske imovine 

Iznos od 52.550,16 EUR odnosi se na:

· računala i računalna oprema 26.277,25 EUR 

· uredski namještaj 1.691,41 EUR
· klima uređaji i hladnjaci 2.082,50 EUR
· medicinska i laboratorijska oprema  22.499,00 EUR 

Bilješke uz Izvještaj Obveze
Stanje obveza 1. siječnja 2024. godine (V001)

Nepodmirene obveze iz prošle proračunske godine koje su prenesene u 2024. godinu iznose 1.537.662,60 EUR:

· dospjele obveze 400.324,77 EUR 

· nedospjele obveze 1.137.337,83 EUR

Stanje obveza na kraju izvještajnog razdoblja (V006)

Obveze Doma  zdravlja SMŽ na dan 30.06.2024. iznose 2.456.590,58 EUR, od čega su:

· dospjele obveze 1.037.879,65 EUR 
· nedospjele obveze 1.418.710,93 EUR
Značajan porast dospjelih obveza posljedica je u prvom redu velikog porasta rashoda za zaposlene zbog primjene nove Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), te visokih troškova rada liječnika iz drugih ustanova zbog nedostatka vlastitog liječničkog kadra. 
Zbog porasta ove vrste troškova, značajno manje financijskih sredstava ostaje za podmirenje obveza prema dobavljačima.
Sastavila:

Voditelj Odjela za ekon-financijske poslove

Marela Marić dipl.oec.

                                                                                                   Ravnateljica:  
                                                                                   Sanja Habek dipl.iur.univ.spec.iur.                                                                                            

